คือส่องกระจกดูอวัยวะเพศตัวเองแล้วพบว่าตรงรูช่องคลอดมีสีขาว คือต้องบอกก่อนว่าไม่เคยใช้กระจกส่องดูช่องคลอดมาก่อนเลยค่ะ ตอนนี้อายุ19แล้วค่ะ ไม่เคยมีเพศสัมพัธ์มาก่อนนะคะ คืออยากจะถามคุณว่าช่องคลอดมีสีขาวนี่ผิดปกติหรือไม่คะ แล้วควรรักษาอย่างไร รบกวนคุณช่วยตอบด้วยนะคะ
สวัสดีค่ะ การวินิจฉัยที่เป็นไปได้-เชื้อราในช่องคลอด จะมีตกขาวสีขาวจำนวนมากคล้ายนมบูด และคันช่องคลอด ไม่ใช่โรคติดต่อทางเพศสัมพันธ์ แต่เป็นการเสียสมดุลกรดเบสในช่องคลอดจากความอับชื้น หรือสวนล้างช่องคลอดมากเกินไป-ช่องคลอดอักเสบจากสาเหตุอื่นเช่นเชื้อแบคทีเรีย โพรโทซัว-รูขุมขนอักเสบตรงบริเวณอวัยวะเพศภายนอก-เริมหรือหูดหงอนไก่ แต่ลักษณะจะเป็นตุ่มแดง ไม่ค่อยเป็นสีขาวค่ะการดูแลตัวเองเบื้องต้น รักษาความสะอาดของอวัยะเพศภายนอกด้วยน้ำเปล่าวันละ 2 ครั้ง ไม่สวนล้างช่องคลอด งดการมีเพศสัมพันธ์ ใส่เสื้อผ้าที่ไม่ก่อให้เกิดความอับชื้นการให้ได้การวินิจฉัยที่แน่นอนจำเป็นต้องเห็นรอยโรคจริง หากมีตกขาว สูตินรีแพทย์อาจนำตกขาวไปตรวจดูร่วมด้วยค่ะว่าเป็นเชื้ออะไร หากเป็นเชื้อราจะใช้ยาเหน็บช่องคลอดเพื่อฆ่าเชื้อราควรไปพบแพทย์ถ้ารอยสีขาวที่ช่องคลอดไม่หายไป ล้างน้ำไม่ออก แสบ คัน ระคายเคืองช่องคลอด หรือตกขาวมีสีหรือกลิ่นผิดปกติร่วมด้วย